ہیلن بینرمین

ہیلن بروڈی کوان بینرمین (نی واٹنس; 25 فروری 1862 ایڈنبرگ – 13 اکتوبر 1946 ایڈنبرگ)، بچوں کی ایک سکاٹی (سکاپش) مصنفہ تھی۔ ہیلن نے بچوں کے لیے کئی کہانیاں لکھی جو ہندوستانی بچوں ہی سے متعلق تھیں، ان میں اس دور کی ثفاقت کو بیان کرنے کی کوشش کی گئی۔ ان کہانیوں میں گھی، بازار، مگر (مگر مچھ) کے ہندوستانی الفاظ کا بھی استعمال ملتا ہے۔ ہیلن کی وجہ شہرت بچوں کے لیے لکھی گئی کہانی، چھوٹے کالے سمبو کی کہانی (کہانی) (1899ء) ہے۔ ہیلن کی دیگر کہانیوں میں، چھوٹا کالا منگو، چھوٹی کالی کیوبا، چھوٹی کالی کویشا وغیرہ ہیں۔ اس کی کہانیوں پر نسل پرستی کا الزا م لگا اور اس کہانی پر کئی جگہ پابندی لگی، بعد میں اس کہانی پر بننے والے متحرک کارٹون پر بھی پابندی لگتی رہی ہے۔

زندگی 
بینرمین کی پیدائش 25 فروری 1862ء کو 35 رائل ٹیریس ایڈنبرگ میں ہوئی۔ ہیلن اپنے والدین کی سب سے بڑی بیٹی اور اس سے پہلے اس کے تین بھائی پیدا ہو چکے تھے، یہ کل سات بہن بھائی تھے۔ اس کے والد کا نام رابرٹ بوگ واٹسن (1823–1910)، جو سکاٹ لینڈ کے فری چرچ کے منسٹر تھا اور مالاکولوجسٹ تھا اور اس کی پہلی بیوی جانٹ (1831–1912)، ایک کاغذ ساز اور انسان دوست الیگزینڈر کوان کی بیٹی تھی اور اس کی دوسری بیوی ہیلن بروڈی تھی۔

کیوں کہ ہیلن کے دور میں برطانوی جامعات میں خواتین کو تعلیم کی اجازت نہیں تھی۔، اس لیے ہیلن نے یونیورسٹی آف سینٹ اینڈریوز کے بیرونی امتحان (ایکسٹرنل ایگزام) نظام کے تحت تعلیم حاصل کی اور 1887ء میں لیڈی لیٹریٹ ان آرٹس کی سند (ڈگری) حاصل کی۔ اس کے بعد اس نے ایک ڈاکٹر، ولیم برنی بینرمین سے شادی کر لی، جو انڈیا میڈیکل سروس میں تھا۔ شادی کے بعد ہیلن نے اپنے شوہر کے ساتھ متحدہ ہندوستان کے شہر مدراس (جس کو اب چنائی کہتے ہیں)، میں رہائش اختیار کی یہ ریاست تمل ناڈو کا دار الحکومتی شہر ہے جو جنوب مشرقی سمندر پر واقع ہے، یہاں پر آبادی کی اکثریت تمل نسل کے لوگوں کی ہے۔ یہاں وہ تیس سال رہے، جس دوران میں ان کے چار بچے ہوئے۔: بیٹیاں جینٹ (پ۔ 1893) اور ڈے (پ۔ 1896) اور بیٹے جمیز "پیٹ" پیٹرک (پ۔1900) اور رابرٹ (پ۔ 1902)۔

اس کی وفات ایڈنبرک میں 1946ء میں ہوئی۔

ہیلن بینرمین ٹم کبلی،جس نے ہگس–کبلی میکانزم اور ہگ بوسون دریافت کیا، اس کی دادی (یا شاید نانی) ہیں۔

کام 
مصوری اور ہیلن کی بچوں کے لیے کئی کہانیاں ہندوستانیوں اور ان کی ثقافت سے متعلق ہیں۔ ان میں اس دور کی ثفاقت کو بیان کرنے کی کوشش کی گئی جیسے کہ چھوٹے کالے سمبو کی کہانی میں گھی، ثیگر اور بازار کا ذکر، چھوٹے کالے منگو کی کہانی میں جنگل اور ایک مگر (مگر مچھ)، دھوبی اور نیولا کا ذکر، چھوٹی کالی کویشا  میں بازار اور ٹیگر اور چھوٹی کالی کیوبا کی کہانی میں آم اور ہاتھیوں کا ذکر ملتا ہے۔

ماخوذات 
 دا سٹوری آف لٹل بلیک باباجی (فریڈ ماریسیلینو کے ساتھ)، 1996 (چھوٹا کالا سمبو دیگر کئی مزید سیاسی طور پر مناسب ناموں سے )، 
 سام اینڈ دا ٹیگر
 چھوٹا سمبو کی کہانی (اردو

کام 
 چھوٹے کالے سمبو کی کہانی، 1899
 سٹوری آف لٹل بلیک منگو، 1901
 دا سٹوری آف لٹل بلیک کیوبا، 1902
 لٹل ثیگچی-ہیڈ: این آفل وارننگ ٹو بیث باباز، 1903
 لٹل کیٹل ہیڈ، 1904
 پیٹ اینڈ دا اسپائیڈر، 1905
 دا ٹیسنگ منکی، 1907
 لٹل بلیک کیوشا، 1908
 سٹوری آف لٹل بلیک بوبٹیل، 1909
 سمبو اینڈ دا ٹوان، 1936
 لٹل وائیٹ سکوبا، 1965. (اس کی دوسری کہانیوں کا مجموعہ، ایک سفید لڑکی جو مرکزی کردا رہے، وہ کالے بچوں کی کہانیاں پڑھتی ہے۔)

ملاحظات

حوالہ جات

مزید دیکھیے 

 چھوٹے کالے سمبو کی کہانی

بیرونی روابط 
 
 
 
 ہیلن بینرمین کی سوانح حیات
 ہیلن بینرمین، اسٹرلنگ ٹائمز پر
 اسٹرلنگ ٹائمز پر چھوٹے کالے سمبو کی کہانی

1862ء کی پیدائشیں
1946ء کی وفیات
ایڈنبرگ کے مصنفین
بچوں کے سکاٹی مصنفین
Short description is different from Wikidata